钦定古今图书集成/理学汇编/经籍典/第188卷 > 李琪王霸世纪 > 序王世纪
## 钦定古今图书集成/理学汇编/经籍典/第188卷 > 李琪王霸世纪 > 序王世纪

“干上坤下而天道立，君尊臣卑而人极建。”此义行乎
古今之正，彝伦之所以有叙，世教之所以不泯，百王
法度之所以相承者也。《春秋》一经，总摄万事，而大本
始于尊王圣人盖谓尊卑不著，则人纪不建而天理
熄矣，尚何万事之有存哉？尊王之义设，而后是是非
非昭明而不舛，此《春秋》所由作乎？《春秋》之法，有述有
作，小事则述旧，而纪录，大事则始作以明义。尊卑之
分，君臣之等，孰有大于此者？皆断自圣心而始作者
也。按晋杜预载，晋汲冢得古书科斗文字，其《纪年篇》
有“周襄王会诸侯于河阳”之文，即《春秋》“狩于河阳”之
书，睹此则尊王之辞，信为仲尼特笔也。是以王加正
月，首明大训。前未有言天王，而法天之号，自《春秋》始；
前未有称京师，而众大之名自《春秋》设。呜呼！是圣人
定尊卑，正君臣，复建人纪之本也。自平迄敬十有三
王，王室之事，录于经者九十有二。《春秋》，克己自治之
道，端本而不齐其末，正始而不治其终者也。书“天王”，
书“天子”，书“王”者，欲其修身有本，奉天有道，法文王之
达于天，德宣王之敕惧天命而无害德伤治之阶矣。
书“王后”、书《王世子》、书“王子”者，欲其齐家有度，传统有
正。思《关雎》之正始，下武之继命，而无并后匹嫡之萌
矣。书“京师”、书“王室”者，欲其朝廷必治，国体必立，念岐、
丰之所由兴，镐京之所以盛，而无下堂厌尊之失矣。
书“狩”、书“居”、书“入”者，欲其天下为家。述《时迈》之训，复东
都之会，而无以臣召君、以君避臣之事矣。书“来锡命”、
“书来归赗”、“归含”、“归脤”者，欲其谨命令，严典刑，昭《彤弓》
之锡功，韩弈之赉德，而无屈命僭侯、溢宠媵妾之悖
矣。“书来聘”、“书来求”者，欲其惟礼之守，惟正之供，修太
宰贡赋之职，宗伯聘问之节，而无辱典征利之渎矣。
书“朝王”、“书如京师”者，欲其奔走列国，申明堂之位，举
酆宫之政，而无强侯大邦慢上之患矣。《书》“王臣之主
盟”、“主会”、“主伐”者，欲其礼乐征伐悉归于上，如召伯之
率职，吉甫之治戎，而无侯伯陪臣掠权之变矣，皆因
其不正而反之，正而致于本原者也。如此，则东周改
物，而五霸之绩可黜矣。